Coady on pelannut lukuisissa Englannin ikäkausimaajoukkueissa. Hän pelasi kolme ottelua sekä alle 19-vuotiaiden EM-kilpailuissa 2012 että alle 20-vuotiaiden MM-kilpailuissa 2013. Englannin A-maajoukkueessa hän pelasi ensimmäisen ottelunsa syyskuussa 2020 Kansojen liigassa Tanskaa vastaan. Kuukausi myöhemmin toisessa maaottelussaan Walesia vastaan hän teki maalin. Ennen kesän 2021 EM-kilpailuja hän pelasi kaikkiaan viisi maaottelua, ja hänet valittiin EM-kisajoukkueeseen.